בקשה בכתב – בקשת רשות להתגונן בפני תביעת פינוי

	בבית-משפט 

ב- _____________ 
	

	בעניין שבין

	המבקשים
	
	1 _____________ ת"ז 

2 _____________ ת"ז 



	
	
	על-ידי בא-כוח 


מרח' 


טל' ___________ ; פקס' 


	– נגד –


	המשיבים
	
	1 _____________ ת"ז 

2 _____________ ת"ז 


	
	
	על-ידי בא-כוח 


מרח' 


טל' ___________ ; פקס' 


	
	
	

	

	בקשה בכתב – בקשת רשות להתגונן בפני תביעת פינוי

	
	

	כבוד בית-המשפט מתבקש ליתן למבקשים רשות להתגונן בפני תביעת המשיבים ב- ת"א _____________ או להורות על מחיקת כותרת מחמת שאיננה ראויה להידון בסדר דין מקוצר ולהעביר הדיון לפסים של תביעה בסדר דין רגיל ולחייב את המשיבים בהוצאות המשפט ושכר טרחת עורך-דין.

	אלה נימוקי הבקשה:

	הטעמים למחיקת כותרת ולדחיה על-הסף

	1. 
	המבקשים יטענו כטענת סף כי דין התביעה כנוסחה להדחות על-הסף מחמת חוסר עילה ומחמת שאיננה ראויה להידון בסדר דין מקוצר.

	2. 
	המשיבים לא צירפו נסח רישום או תשריט, זאת בניגוד לתקנה 82 לתקנות סדר הדין האזרחי התשמ"ד-1984 (להלן: "תקנות סדר הדין"). "התוצאה של המחדל האמור… היא שאין כל אפשרות לקבוע מהו השטח המדוייק אשר נתפס על-ידי הנתבעים כמסיגי גבול, מקום שאומנם היה נקבע כי הם אכן הסיגו את גבולו של התובע." (ת"א (ת"א) 41192/92, מינהל מקרקעי ישראל נ' אברג'יל, תק-של 98(1) 323). ולו אך מטעם זה יש לדחות את התביעה.

	3. 
	המשיבים טוענים מחד כי בינם לבין המבקשים "לא היה הסכם כלשהו" וכי לא הגיעו לעמק השווה בנושא "העמלות, סכומיהן, אופן ומועדי התשלום ושקיפות…". (סעיפים 15 ו-21 לכתב התביעה). מאידך מציגים הם הסדר מפורט של תשלום עמלות אשר התגבש בין הצדדים (סעיף 16 לכתב התביעה). יש בכך משום טענות עובדתיות חלופיות, האסורות על-פי סעיף 72(ב) לתקנות סדר הדין.

	4. 
	המשיבים בכתב תביעתם הצניעו את עובדות היסוד הבאות, אשר מן הראוי כי תפורטנה:

	5. 
	"סדר הדין המקוצר משמש את המטרה למנוע דיון בתובענה רק אם ברור הדבר ונעלה מספק, שאין לנתבע כל סיכוי להצליח בהגנתו; אין לקבוע שהעניין הוא כך, אלא אם תצהיר הנתבע לא גילה 'הגנה לכאורה'". (זוסמן, סדרי הדין האזרחי, מהדורה שביעית 675). מאחר ובענייננו זכותם הלכאורית של המבקשים להחזיק בנכס הוכחה ועל בסיס זכותם זו אף ניתן ובהסכמת המשיבים צו מניעה האוסר על המשיבים להפריע למבקשים מלעשות שימוש במושכר, ברור על פניו כי למבקשים סיכוי להצליח בהגנתו וכי יש לו "הגנה לכאורה". מכאן, כי אין כל מקום לדון בתביעה בדרך של סדר דין מקוצר.

	6. 
	המבקשים יטענו לחילופין כי יש לדחות על-הסף את התביעה כנגד המבקש 2, שכן הוא משמש כבעל תפקיד אצל המבקשת 1 ולא נטענה כל טענה המקימה כנגדו יריבות כלשהי. למען הזהירות בלבד יטענו כל הטענות כאילו הם מתייחסות למבקשים יחדיו.

	מכל הטעמים הללו יתבקש כבוד בית-המשפט לדחות את התביעה על-הסף ולחילופין למחקה על-הסף, ולחילופי חילופין למחוק כותרתה.

	הטעמים למתן רשות להתגונן

	7. 
	כל טענות המבקשים בבקשה זו נטענות לחילופין ו/או במצטבר ו/או בהשלמה, הכל לפי הקשר הדברים, והדבקם.

	8. 
	המבקשים מכחישים כל טענה ועובדה בכתב התביעה, אלא אם ועד כמה שהם הודו בהן במפורש בבקשה זו. הודו המבקשים באיזו מטענות המשיבים, אין בהודיה כאמור כדי להפוך את נטל הראיה מקום שהוא מוטל על המשיבים.

	9. 
	בפתח הבקשה, יפרטו המבקשים את עיקרי טענות המשיבים ואת עיקרי טענותיהם בבקשה זו, ולאחר מכן, הם יפרטו את ההתייחסות המפורטת לכתב התביעה.

	מתן צו המניעה

	10. 
	בבקשת רשות להתגונן די למבקש שהוא מביא לפני בית-המשפט "עובדות המראות שבאם תינתן לו הרשות להתגונן יש לו הגנה הראויה להיות נדונה בבית-משפט. הוא אינו חייב להביא בדיון בבקשה את כל הוכחותיו כדי להוכיח את ההגנה לעיצומה". (קשת מ', הזכויות הדיוניות וסדר הדין במשפט האזרחי, עדכון 11, מב-18, מב-19). כאמור, זכותם הלכאורית של המבקשים להחזיק בנכס הוכחה ועל בסיס זכותם זו אף ניתן ובהסכמת המשיבים צו מניעה האוסר על המשיבים להפריע למבקשים מלעשות שימוש במושכר. ברור מאליו, איפוא, שלמבקשים סיכוי להצליח בהגנתם וכי יש להם "הגנה לכאורה". לפיכך יש ליתן למבקשים רשות להתגונן. אף על-פי כן, ולשם הזהירות בלבד, יכנסו המבקשים ויפרטו את עובדות המקרה לגופן.

	זכויות המבקשים בנכס

	11. 
	לפנינו מקרה קיצוני וחמור בו מנסים המשיבים לסלק בכל דרך אפשרית משטחם שוכר משנה ומחזיק כדין בנכס ועל-ידי כך לגרום לסיכול מסגרת עסקית רחבה כמתואר להלן וזאת מטעמים זרים שמטרתם ככל הנראה לשפר מצבם בהתקשרות עם _____________ אחרת או גורם אחר תוך התעלמות מהסכמים שנכרתו בינם לבין המבקשים ואשר מיושמים ומבוצעים הלכה למעשה מספר שנים כשהמבקשים מקיימים הסכמים אלה בדווקנות ודייקנות.

	12. 
	המבקשים הינם המחזיקים מכוח חוזה שכירות, ולחילופין הינם ברי-רשות בתמורה של שטח המשמש _____________ לתקופה של ______ שנים.

	13. 
	ב _____________ או בסמוך לכך עת הקימו המשיבים את _____________, היו מעוניינים לשלב בתוכו _____________ שתעניק ללקוחותיהם שירותי _____________, שירותים שלהם עצמם לא היתה האפשרות להעניק מחוסר ידע ומחוסר תקציב. הקמת _____________ דורשת השקעת סכומי כסף ניכרים ברכישת מכונות מיוחדות והתקנתם. הפעלת _____________ דורשת מיומנות ומומחיות מיוחדים.

	14. 
	לאור האמור לעיל התקשרו המשיבים עם המבקשת באמצעות בעליה ומנהלה, המבקש, מומחה בתחום, בהסכם על-פיו הושכר למבקשת 1 חלק מהשטח הכולל לתקופה של _____________ שנים עם _____________, בנוסף הוסכם עם המבקש כי לאור ההשקעות ונתוניו המקצועיים התחיבו המשיבים כי המבקשת 1 תעניק בלעדית שירותי _____________ .

	15. 
	המבקשים יטענו כי יישומו של ההסכם וההסכמות דלעיל בוצע הלכה למעשה כל השנים במתכונת המתוארת להלן ואשר הלמה בדווקנות את אשר סוכם בין הצדדים.

	16. 
	המשיבים בהמשך להתחייבותם דלעיל העבירו למבקשים לשירותי _____________ את כל הרכבים ובמתכונת ההסכם שתפורט להלן.

	17. 
	יודגש כי סוכם שכל הסכומים שישלמו המבקשים למשיבים בהתאם להסכם יכללו תשלום עבור שכירות לתקופת השכירות.

	18. 
	הסכמות אלו באו לידי ביטוי במשך שלוש השנים האחרונות בתשלומים ובהתחשבוניות החודשיות שבין המבקשים למשיבים.

	השקעות המבקשים בנכס

	19. 
	המבקש יטען כי לצורך הקמת _____________ השקיע סכומי עותק ברכישת ציוד מיוחד והתאמתו למושכר. המבקש יטען גם כי השקיע רבות בפרסום עסקו וצבר לו קהל לקוחות קבוע. יודגש כי בעסקים מסוג זה ישנה חשיבות מכרעת למיקומו של העסק ולהרגלי הלקוחות. המשיבים כמי שמצויים היטב בתחום מודעים לעובדה זו ומנצלים זאת לטובתם – בכפיות טובה ובניגוד לכל הסיכומים מנסים אלו בכל דרך אפשרית לגזול מהמבקש את אשר בנה במשך שנים בעבודה קשה ובמקצועיות רבה.

	הפרת הסכם העבודה

	20. 
	המבקשים יטענו כי בעשותם כן הפרו המשיבים מפורשות את ההסכם עימם כמו גם את הסכם השכירות נשוא תביעה זו. עובדה זו מחזקת את הסברה כי מטרתם האמיתית של המשיבים היא להפר עם המבקשים את ההסכמות ולהביא אחר במקום המבקש.

	21. 
	יצויין ויודגש בהתאם להסכם בין המבקשים למשיבים סוכם מפורשות כי במשך _____________ שנים המבקשים יספקו בלעדית שירותי _____________.

	ניסיונותיהם של המשיבים לסלק את המשיבים מהשטח

	22. 
	המבקשים יטענו כי הגרסאות השונות בתכלית זו מזו באשר לנימוקי המשיבים בדרישתם מהמבקשים לפנות את השטח מעידות על חוסר תום-הלב שבו נוהגים המשיבים בתאוותם הבלתי-נלאית לנשל את המבקשים מעיסוקם. אין ספק שמיגוון האמתלאות והתירוצים כפי שתוארו להלן רק מחזק את הדרך הקלוקלת בה נוקטים המשיבים בכל מעשיהם נגד המבקשים. להלן פירוט הגרסאות הסותרות והמשונות שטרחו המשיבים להמציא ולפברק במטרה לפגוע במבקשים ולהתחמק מקיום ההסכם עימם.

	23. 
	עולה כי המשיבים, נאמנים לדרכם ולרצונם לשנות ו/או להפר ו/או לבטל בכל מחיר את תנאי ההסכם המפורש עם המבקשים מנסים בכל פעם מחדש ובטענות שונות ומשונות, שבינהם לבין היחסים עם המבקשים אין מאומה, להשיג מטרתם הבלתי-תקינה בלשון המעטה ולפעול למניעת אפשרות שימושם בנכס.

	24. 
	המבקשים יטענו כי לאור התנהגות המשיבים נקטו בהליכים המשפטיים המתאימים להגנה על זכויותיהם ובכלל זה עתרו בבקשה לצו מניעה זמני. פירוטם של ההליכים ראה לעיל. יודגש כי המשיבים העלימו מבית-המשפט בתביעתם את עובדת קיומם של ההליכים ופירוטם. עוד יצויין, כי גם לאחר מתן צו המניעה המשיכו המשיבים להתנכל למבקש בדרכים שונות.

	25. 
	המבקשים יטענו כי זכותם לחזקה ולשימוש בנכס הינם ברורים וחד-משמעיים מכוח האמור לעיל ולמשיבים או מי מהם אין כל זכות שבהסכם או בדין להפריע להם לשמושם למטרה האמורה לעיל.

	26. 
	המבקשים יטענו כי קיבלו את המושכר לשימושם בתמורה לתקופה של _____________ וכי בדעתם להשתמש בנכס בתקופה זו ולהיות בלתי-מופרעים בכל דרך שהיא.

	ניסיונות בלתי-פוסקים לגרום להפרת חוזי עבודה של המבקשים עם צדדים שלישיים

	27. 
	המבקשים יוסיפו ויטענו כי לא די למשיבים בפעולות האמורות לעיל אלה לאחרונה, בצר להם, החלו גם לנסות ולחבל בקשריהם של המבקשים עם גורמים אחרים בענף על-ידי הכפשת שמם.

	טענות התביעה:

	28. 
	מוסכם האמור בסעיפים _____________ לכתב התביעה.

	29. 
	מוכחש סעיף _____________ לכתב התביעה, כנוסחו, למשל _____________.

	הפן המשפטי

	30. 
	ההלכה הרווחת הנה כי מתן רשות להתגונן תינתן כל אימת שיש בתצהירו של המבקש כדי להצביע על הגנה, לכאורה ולו בדוחק, מפני התביעה. משמועלות טענות הגנה ראויות להישמע בבקשת רשות להתגונן יש לאפשר למבקש את יומו בבית-המשפט.

	31. 
	ד"ר זוסמן בספרו "סדר דין אזרחי" מהדורה שביעית גורס "סדר דין מקוצר משמש את המטרה למנוע דיון בתובענה רק אם ברור הדבר ונעלה מספק, שאין לנתבעת כל סיכוי להצליח בהגנתו...די להורות כי הגנה אפשרית בפיו, ולו רק בדוחק, ובית-משפט חייב ליתן רשות להתגונן, שאם לא יעשה כן, יכריע למעשה כבר בתובענה גופה והנתבע יצא מקופח." שם בעמ' 675/7

	32. 
	ההלכה בעניין זה הנה כי 

"...שמבחינת בקשת רשות להתגונן מספיקה הגנה לכאורה להצדקת הבירור המשפטי, ואין צורך לפסוק בדבר העדויות לגופן. הנתבע איננו נדרש להוכחי את גרסתו, אלא רק להראות הגנה אפשרית. השופט מצידו לא ייכנס לבחינת שאלות של מהימנות...הדיון אינו אלא בחינה ראשונית של העניין..הרשות תוענק אם התצהיר על פניו (יחד עם החקירה הנגדית, כשמתקיימת) מגלה טענה, שאם תוכח במשפט תהווה הגנה מפני התביעה. ויודגש: אין צורך להגיע למסקנה שלנתבע סיכוי טוב בהגנתו; מספיקה המסקנה, שאם תתקבל גרסת הנתבע כמהימנה אזי יש לו סיכוי כלשהו להצלחה…" שם בזוסמן בעמ' 676 בציטוט ע"א 64/88, 518.

	33. 
	ובמקום אחר נאמר: 

"מאחר שמטרתו של סדר הדין אינה אלא מניעת הדיון בתובענה שמפניה אין לנתבע כל הגנה אפשרית, ולא ניתן לשופט בשלב זה לשקול את מהימנותו של הנתבע, יוצא כי אין הנתבע חייב לשכנע את השופט שטענותיו בתצהיר – אמת הן. די לו להראות כי הגנה אפשרית בפיו, ולו רק בדוחק ובית-המשפט חייב ליתן רשות להתגונן, שאם לא יעשה כן, יכריע ךמעשה כבר בתובענה גופה והנתבע יצא מקופח.." שם בעמ' 677.

	34. 
	הוראות סעיף 53(א) לחוק החוזים (חלק כללי), התשל"ג-1973 וסעיף 20 לחוק, החוזים (תרופות בשל הפרת חוזה), תשל"א-1970 מקבעים את זכות המבקש לקזז את נזקיו מפני תביעת הבנק או בכל מקרה של ניתוק הקשר בינו לבין המשיב.

	35. 
	העובדה שמדובר בעילת תביעה (נזיקית או אחרת), אין בה כשלעצמה כדי לשלול מן החיוב את אופיו ה"קיזוזי".

	36. 
	בבואנו לדון בבקשת רשות להתגונן ובתצהיר מטעם נתבע, יש לתת את הדעת להתנהגותו של התובע. ע"א 105/89 קו-אופ אבן יהודה נגד בנק הפועלים בע"מ, פ"ד מה(ד) 585.

	37. 
	לאור כל האמור לעיל בית-המשפט הנכבד מתבקש בזאת ליתן רשות להתגונן ולהשית על המשיבים הוצאות לדוגמה בכלל זה שכר-טרחה ומע"מ בגינו.

	38. 
	בקשה זו נתמכת בתצהיר מטעם המבקש _____________

	39. 
	מן הדין ומן הצדק להיעתר לבקשה.

	
	

	
	

	
	_____________ , עו"ד

ב"כ המבקש

	
	


